b'\n_START_ARTICLE_\nFiskeolie\n_START_PARAGRAPH_\nFiskeolie er olie, der findes i fisk, hvor det h\xc3\xb8jeste indhold findes i fed fisk sild, makrel, laks, \xc3\xb8rred og hellefisk. Fiskeolie har et h\xc3\xb8jere indhold af omega-3-fedtsyrer end fedtstoffer fra visse andre kilder, og den danske sundhedsguide Patienth\xc3\xa5ndbogen angiver, at omega-3 fedtsyrer har en gavnlig effekt p\xc3\xa5 helbredet, og at indtagelse af f\xc3\xb8devarer med h\xc3\xb8jt indhold heraf har en forebyggende virkning mod hjerte-karsygdomme. Blandt andet anbefaler Hjerteforeningen, at man som almindelig dansker spiser 350 g fisk om ugen._NEWLINE_Fiskeolie udvindes i koncentreret form og anvendes som kosttilskud. Det anbefales is\xc3\xa6r til personer, der spiser begr\xc3\xa6nsede m\xc3\xa6ngder fisk, samt ved sygdomme som hjerte-karsygdomme, leddegigt, tarmsygdomme og lignende.'